Vi bruger cookies til at huske dine indstillinger og give dig den bedst mulige oplevelse på sitet. Nyheder 112 Sport Livsstil TV Videnskab Sex Underholdning Østkystens kasinohovedstad er på randen af konkurs
Skrevet af Administrator | 06.05.16 | 16:27
Den kendte amerikanske ferie-, gambling- og strandtursby Atlantic City nærmer sig med hastige skridt et økonomisk kollaps. Byens indtægter er svundet bort og bystyret kan ikke blive enige om en redningsplan. Samtidig vil det heller ikke lade delstaten New Jersey tage over.
- Konkurs er at foretrække i forhold til bare at udskyde problemerne. Det er ikke en god løsning, men bedre end bare at skrive flere checks til bystyret, siger Chris Christie. Hvis staten tager over, vil den kunne genforhandle offentlige ansattes kontrakter og gennemføre store reformer, som det er set i eksempelvis redningen af Detroit.
Atlantic City havde nærmest monopol på kasinomarkedet på østkysten i USA, men efter finanskrisen har en række stater lempet deres lovgivning for at få penge i kassen. Det har betydet, at byen har mistet 20.000 job i industrien på et årti, mens omsætningen på kasinoer i byen er halveret til 2,5 milliarder dollar siden 2006.